கேள்வி: எட்டுக்கோடு குறித்து விரிவாக சொல்லுங்கள்.
பதில்: எட்டுக்கோடு சிறுவர்களால் விளையாட்டுப்படுகிறது. விசேடமாகச் சிறுமிகளே பெரும்பாலும் விளையாடுவது வழக்கம். இது பொதுவாக வெளியிலேயே விளையாடப்படுவதாயினும், இட வசதி இருந்தால், உள்ளக விளையாட்டாகவும் விளையாடப்படலாம். இந்த விளையாட்டை விளையாடுபவர்களுடைய எண்ணிக்கைக்கு வரையறை இல்லை. பங்கேற்பவர்கள் ஒவ்வொருவரும் தனித்தனிப் போட்டியாளராகவே பங்குபற்றுவது வழக்கம்.
கேள்வி: எட்டுக்கோடு - தேவையானவை என்பது என்ன?
பதில்: படிமம்:Eddukkodu.jpg இதை விளையாடுவதற்கான களத்தில் 8 கட்டங்கள் அமையக்கூடியவாறு கோடுகள் வரையப்பட்டிருக்கும். (அருகிலுள்ள படத்தைப் பார்க்கவும்) கட்டங்களின் அளவு ஒரு கட்டத்திலிருந்து இன்னொரு கட்டத்துக்கு எந்திப்பாய்வதற்கு (ஒற்றைக் காலில் பாய்தல்) வசதியாக அமைந்திருக்கும். இவ்விளையாட்டுக்கு அண்ணளவாக ஒரு அங்குலம் விட்டம்முள்ள சிறிய, தடிப்புக் குறைந்த மட்பாண்டம்த் துண்டொன்று பயன்படுகின்றது. இதைச் "சில்லி" என்று அழைப்பார்கள். இது பல மட்டங்களாக விளையாடப்படுகிறது. எட்டுச் சதுரங்கள் கொண்ட இப்பெட்டியில் இடது பக்கம் நான்கு பெட்டிகளும், வலது பக்கம் நான்கு பெட்டிகளும் இருக்கும். விளையாட்டை இடது பக்கம் இருந்தே தொடங்க வேண்டும். இடது பக்கமாகப் போகும் போது ஐந்தாவது பெட்டி அதாவது வலது பக்கத்தின் மேற்பெட்டி வீடு. இங்கு காலேறி ஓய்வெடுக்கலாம்.
கேள்வி: எட்டுக்கோடு - முதல் கட்டம் பற்றி விளக்கவும்.
பதில்: சிப்பியை இடது பக்க முதற் பெட்டியில் போட வேண்டும். போடும் போது சிப்பி கண்டிப்பாகப் பெட்டிக்குள் விழ வேண்டும். கோடுகளில் வீழ்ந்து விடக் கூடாது. ஒற்றைக்காலால் எந்தி, அந்தச் சிப்பியை மிதிக்க வேண்டும். ஒரு எந்தலிலேயே மிதித்து விட வேண்டும். மிதித்த சிப்பியை குனிந்து கையால் எடுத்துக் கொண்டு இரண்டாவது, மூன்றாவது, நான்காவது பெட்டிகளுக்குள் எந்தி ஐந்தாவது பெட்டிக்குள் இரண்டு கால்களையும் வைத்து நின்று விட்டு மீண்டும் ஆறாவது, ஏழாவது, எட்டாவது பெட்டிகளுக்குள் எந்தி வெளியில் போக வேண்டும். இதே முறையில் இரண்டாவது, மூன்றாவது, நான்காவது, ஆறாவது, ஏழாவது, எட்டாவது பெட்டிகளுக்குள் சிப்பியைப் போட்டு இதே ஒழுங்கில் சென்று மிதித்து, எடுத்துக் கொண்டு வெளியில் போக வேண்டும். ஆறாவது, ஏழாவது, எட்டாவது பெட்டிகளுக்குள் சிப்பியைப் போடும் போது இடது பக்க மூலையில் நின்றே போட வேண்டும்.
கேள்வி: எட்டுக்கோடு - எட்டுப் பெட்டிகளும் விளையாடி முடிந்தால் அடுத்த கட்டம் பற்றி விளக்கவும்.
பதில்: இப்போது சிப்பியை முதற் போலவே போட்டு, ஒற்றைக்காலால் எந்தி மிதிக்க வேண்டும். ஒரு எந்தலிலேயே மிதித்து விட வேண்டும். மிதித்த சிப்பியை குனிந்து கையால் எடுத்து, தூக்கி வைத்திருக்கும் கால் பாதத்தில் விரல்களின் மேல் வைத்துக் கொண்டு எந்த வேண்டும். எந்தும் போது சிப்பி கீழே விழுந்து விடக் கூடாது. எட்டாவது பெட்டிக்கு வந்ததும் சிப்பியை பெட்டிக்கு வெளியில் போட்டு விட்டு எந்தி அதை மிதிக்க வேண்டும்.
கேள்வி: எட்டுக்கோடு - மூன்றாவது கட்டம் பற்றி விளக்கவும்.
பதில்: சிப்பியை தலையில் வைத்துக் கொண்டு கண்களை மூடிக் கொண்டு பெட்டிகளில் நடக்க வேண்டும். ஒற்றைக்கால் முதற்பெட்டியிலும், மற்றொரு கால் இரண்டாவது பெட்டியிலும், என்று வைத்து நடக்க வேண்டும். முகம் மெதுவாக மேலே தூக்கப்பட்டிருக்க வேண்டும். நடக்கும் போது "சரியா? சரியா?" என்று கேட்க வேண்டும். கால் விரல்கள் கோடுகளில் பட்டு விடக் கூடாது. பட்டுவிட்டால் "பிழை" என்பார்கள். ஐந்தாவது பெட்டியில் இரண்டு கால்களையும் வைத்து நின்று கண்களைத் திறந்து பார்த்து விட்டு மீண்டும் ஆறாவது ஏழாவது பெட்டிகளைக் கடந்து எட்டாவது பெட்டிக்கு வந்ததும் தலையில் உள்ள சிப்பியைக் கண்களை மூடிய படி நின்று வெளியில் வீழ்த்தி விட்டு கண்களைத் திறக்க வேண்டாம். பின் எந்தி மிதிக்க வேண்டும்.